cyanic-selkie/wikianc huggingface dataset:
அராபிய மெய்யியல் கொள்கை
முத்தாஜல் கொள்கை
இந்தக் கொள்கையை ஏற்படுத்தியவர் வாசில் பின் அட்டா (இ.748). இதைப் பின்னர்த் தெளிவாக விளக்கியவர், அபுல் ஹுதாயில் அல்லாப் (இ. 840). இந்த அறிவுக் கொள்கையினர் கடவுளுடைய ஒருமையையும் நீதியையும் ஏற்றுக் கொள்வதால் ' அஹல் அத்தாஹித்வால் அதல்', அதாவது கடவுள் ஒருமையையும் நீதியையும் நம்புவோர் என்று, தங்களுக்குப் பெயர் வைத்துக்கொண்டார்கள். இன்னும் இவர்களுடைய மற்ற முக்கியக் கொள்கைகள், திருக்குர்ஆன் நித்தியமானது என்பதை மறுப்பதும், கடவுட் காட்சி கிடைக்க முடியாதது என்பதும் ஆகும். ஞானம் கடவுளுடைய குணம்; அது குர் ஆனில் வெளிப்படுகிறது.
அஷாரிக் கொள்கை
இக்கொள்கையை, இசுலாம் மதப்பற்றுக் கொள்கை என்பர். இது முத்தாஜல் கொள்கையை எதிர்ப்பதற்காக ஏற்பட்டது. இதனை ஏற்படுத்தியவர் அபுல் ஹாஸன் அல் அஷாரி. அவர் 40 வயது வரை முத் தாஜல் கொள்கையினராகவே யிருந்தார். ஆனால் நபி நாயகம் அவர்கள் அவருடைய கனவில் வந்து, குர்ஆனையும் நபி உபதேசங்களாகிய ஹதீதையும் பின்பற்றும்படி கூறியதாகவும், பிறகு அவர் முத்தாஜல் கொள்கையை எதிர்க்கத் தலைப்பட்டதாகவும் கூறுவர். அவர் நூற்றுக்கு மேற்பட்ட நூல்களை, எழுதினதாகச் சொல்வதுண்டு. கடவுள் அருளாலன்றி எதையும் அறியமுடியாது என்பதும், எந்த மதத்தையும் வெறும் அறிவை மட்டும் துணையாகக் கொண்டு அமைக்க முடியாது என்பதும், கடவுளுக்குக் குணமுண்டு என்ப தும் ஆகும்.
சூபிக்கொள்கை
இதனை அனுபூதி மார்க்கம் என்பர். இக் கொள்கை அழியா முத்தி பெறுவதற்காக மனத்தைத் தூய்மை செய்து கொள்ளவும், அறநெறியில் நிற்கவும், அகவாழ்வு புறவாழ்வு இரண்டையும் ஒழுங்கு செய்யவும் கற்பிக்கிறது. நித்திய முத்தியே அதன் குறிக்கோள்; ஆன்மாவைத் தூய்மை செய்வதே அதற்காக அது கூறும் நெறி. குர்ஆனில் கடவுள் கூறிய கட்டளைகளும், நபிநாயகம் அவர்கள் கூறியுள்ள கடமைகளும் அறிவுள்ள மக்கள் அனைவரும் மேற்கொள்ள வேண்டியவை என்று இந்த மார்க்கம் போதிக்கின்றது. முஸ்லிம்களுடைய உள்ளும் புறம்புமான வாழ்க்கையைத் திருத்திப் புனிதமாக்கும் இசுலாமிய மதக் கட்டுப்பாட்டு முறையே சூபிக் கொள்கை ஆகும்.ஆயினும் சூபிக் கொள்கையின் பொருள் முழுவதும் இவ்வளவேயன்று, இன்னுமுளது. அதற்கு மறைபொருளும் (Esoteric) உண்டு. அந்தப் பொருளில் கடவுளுக்கும் தனக்குமுள்ள உண்மையான உறவை அறிபவனே, சூபி ஆவான். இத்தகைய மறைபொருட் சூபிக் கொள்கையை, முதன் முதல் விளக்கியவர் எகிப்து நாட்டினரான துன்நூன் என்பவர் என்று, சூபிக் கொள்கையைப் பற்றி எழுதியுள்ள பாரசீக ஆசிரியர்களுள் ஒருவரான ஜாமி கூறுகிறார்.
மேற்கோள்கள்
பகுப்பு:இசுலாம் பகுப்பு:மெய்யியல் கோட்பாடுகள்
அணியாபுரம் பழனி ஆண்டவர் கோயில்
அணியாபுரம் பழனி ஆண்டவர் கோயில் தமிழ்நாட்டில் நாமக்கல் மாவட்டம், அணியாபுரம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி உத்திரம் மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தத்தாத்ரேயா ஹோசாபலே
தத்தாத்ரேயா ஹோசாபலே (Dattatreya Hosabale) (பிறப்பு:1 டிசம்பர் 1955) இந்திய சமூக ஆர்வலர் ஆவார். இவர் 20 மார்ச் 2021 அன்று ராஷ்டிரிய சுயம்சேவாக் சங்கத்தின் சர்காரியவா எனும் பொதுச் செயலர் பதவிக்கு, மூன்று ஆண்களுக்கு, அகில இந்திய பிரதிநிதிகள் சபையால் தேர்வு செய்யப்பட்டார்.
இந்தியப் பிரதமர் இந்திராகாந்தி ஆட்சியில் அறிவித்த நெருக்கடி நிலை காலத்தில் தாத்ரேயா ஹோசாபலே மிசா சட்டத்தின் கீழ் 1975 - 1977 கால கட்டத்தில் சிறைவாசம் அனுபவித்தார். இவர் அகில பாரத வித்தியார்த்தி பரிசத்த்தின் பொதுச்செயலராக 15 ஆண்டுகள் பதவி வகித்தார்.
இளமை வாழ்க்கை
தத்தாத்ரேயா ஹோசாபலே கர்நாடகா மாநிலத்தின் சிமோகா மாவட்டத்தில் உள்ள சோரப் கிராமத்தில் 1 டிசம்பர் 1955இல் பிறந்தவர். இவரது பெற்றோரும் ஆர்எஸ்எஸ் அமைப்பில் உறுப்பினர்களாக இருந்துள்ளனர். தத்தாத்ரேயா, 1968 ம் ஆண்டு ஆர்எஸ்எஸ் அமைப்பில் இணைந்தார். இதன் பின்னர் 1972 ம் ஆண்டு அகில அகில பாரத வித்யார்த்தி பரிசத்தில் இணைந்த இவர், அந்த அமைப்பின் பொது செயலராக 15 ஆண்டுகள் பதவி வகித்துள்ளார்.
ஆர் எஸ் எஸ் அமைப்புடன் தொடர்பு
இவர் கன்ன்ட மொழியில் அசீமா எனும் மாத இதழை வெளியிட்டார். 2004-இல் இவர் இராஷ்டிரிய சுயம்சேவக் சங்கத்தின் அறிவு ஜிவிகளில் ஒருவராக இருந்தார். இவர் கன்னடம், இந்தி, ஆங்கிலம், தமிழ் மற்றும் சமசுகிருத மொழிகளில் புலமை கொண்டவர். இவர் இந்திய தேசியத்தில் பற்று கொண்டவர். இவர் 2004-இல் ராஷ்டிரிய சுயம்சேவாக் சங்கத்தின் துணை பொதுச்செயலர் ஆனார். 20 மார்ச் 2021 அன்று ராஷ்டிரிய சுயம்சேவாக் சங்கத்தின் பொதுச் செயலாளராக தேர்வு செய்யப்பட்டார். இதன் பின்னர், அடுத்த 3 ஆண்டுகளுக்கு, பசு பாதுகாப்பு, குடும்ப கவுன்சிலிங், சுற்றுச்சூழல் பாதுகாப்பு, சமூக அநீதியை அகற்றுதல் மற்றும் கிராமப்புற வளர்ச்சி ஆகியவை ஆர் எஸ் எஸ் அமைப்பின் இலக்குகளாக இருக்கும் என அறிவித்தார். .
வெளி இணைப்புகள்
பகுப்பு:இந்துத்துவம் பகுப்பு:வாழும் நபர்கள் பகுப்பு:இந்தியர்கள் பகுப்பு:1955 பிறப்புகள் ராஷ்டிரிய சுயம்சேவாக் சங்கம் பகுப்பு:இந்திய சமூகசேவகர்கள் பகுப்பு:சிவமொக்கா மாவட்டம்
பியூச்சிவாரா அணை
புச்சிவாரா அணை (Fujiwara Dam) சப்பான் நாட்டின் குன்மா மாகாணத்தின் மினாகாமி நகரத்தில் அமைந்துள்ளது. கற்காரை புவியீர்ப்பு வகை அணையாக 95 மீட்டர் உயரமும் 230 மீட்டர் நீளமும் கொண்டதாக புச்சிவாரா அணை கட்டப்பட்டுள்ளது. மினாகாமி நகரத்திற்கு வடக்கில் 14 கிலோமீட்டர் தொலைவில் தோன் ஆற்றின் மீது இந்த அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக புச்சிவாரா அணை பயன்படுத்தப்படுகிறது. அணையின் நீர்ப்பிடிப்பு பகுதி 401 சதுர கிலோ மீட்டர்களாகும். 52,490,000 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1951 ஆம் ஆண்டு தொடங்கப்பட்டு 1957 ஆம் ஆண்டு நிறைவடைந்தது.
மணப்பத்தூர் ஊராட்சி
மணப்பத்தூர் ஊராட்சி (Manappathur Gram Panchayat), தமிழ்நாட்டின் அரியலூர் மாவட்டத்தில் உள்ள செந்துறை வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:அரியலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஏற்றப் பாட்டு (நூல்)
ஏற்றப் பாட்டுகள் கி. வா. ஜகந்நாதன் தொகுத்த நாடோடிப் பாடல்களின் தொகுப்பாகும். இந்நூலை அமுத நிலையம் லிமிடெட் வெளியிட்டுள்ளது. ஏற்றப்பாடல்கள் காலப்போக்கில் மறக்கப்படலாம் என்பதால் தான் இந்நூலாக தொகுத்துள்ளதாக ஜெகந்நாதன் இந்நூலின் முன்னுரையில் குறிப்பிடுகிறார்.
உள்ளடக்கம்
பகுப்பு:1983 தமிழ் நூல்கள் பகுப்பு:அமுத நிலைய நூல்கள் பகுப்பு:கி. வா. ஜகந்நாதன் நூல்கள் பகுப்பு:நாட்டுப்புறவியல் தமிழ் நூல்கள்
நாகமி அணை
நாகமி அணை (Nagami Dam) சப்பான் நாட்டின் சிமானே மாகாணத்தில் அமைந்துள்ள ஒரு புவியீர்ப்பு வகை அணையாகும்.20.2 மீட்டர் உயரமும் 57.5 மீட்டர் நீளமும் கொண்டதாக அணை கட்டப்பட்டுள்ளது. மின் உற்பத்தி பயன்பாட்டுக்காக நாகமி அணை பயன்படுகிறது. அணையின் நீர்ப்பிடிப்பு பகுதி 108.1 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 6 எக்டேர் பரப்பளவைக் கொண்டுள்ளது. 359 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1961 ஆம் ஆண்டு நிறைவடைந்தது.
விசித்ரா
விசித்ரா (Vichithra) என்பவர் இந்தியத் திரைப்பட நடிகையாவார். இவர் தமிழ், தெலுங்கு, மலையாளம், கன்னடம் என தென்னிந்திய மொழிகளில் நடித்துள்ளார். நகைச்சுவை, குணச்சித்திரம் மற்றும் எதிர்நாயகி வேடங்களில் நடித்துள்ளனர்.
திரை வாழ்க்கை
விசித்ரா பத்தாவது படிக்கும் பொழுது போர்க்கொடி என்ற படத்தில் நடித்தார். அப்படம் வெளியாகவில்லை. அதன் பிறகு இயக்குனர் ஜாதி மல்லி திரைப்படத்தில் நடித்தார். இயக்குநர் பிரதாப் போத்தனின் ஆத்மா திரைப்படத்தில் ஒரு பாடலுக்கு ஆடினார். அந்த திரைப்படம் நல்வாய்ப்புகளை பெற்று தந்தது. கே. எஸ். ரவிக்குமார் இயக்கத்தில் முத்து திரைப்படத்தில் நகைச்சுவை கதாபாத்திரத்தில் நடித்தார்.
இவர் முத்து, ரசிகன், சுயம்வரம் உள்ளிட்ட பல தமிழ்ப் படங்களில் நடித்துள்ளார்.
இவருக்கு திருமணம் ஆனதும், நடிப்பதை விட்டு புனேவில் தங்கிவிட்டார்.
தொலைக்காட்சித் தொடர்
சன் தொலைக்காட்சியில் வேணு அரவிந்த் அவர்களுக்கு இணையாக வாழ்க்கை என்ற தொலைக்காட்சி தொடரில் நடித்தார். மாமி சின்ன மாமி என்ற தொலைக்காட்சி தொடரில் நடித்துள்ளார். 2019 இல் சன் தொலைக்காட்சியில் தொலைக்காட்சி தொடரில் நடித்து வருகிறார்.
குடும்ப வாழ்க்கை
விசித்ரா நடிகரான வில்லியம்ஸ் என்பவரின் மகளாவார். வில்லியம்ஸ் மனிதரில் இத்தனை நிறங்களா திரைப்படத்தில் நடித்துள்ளார். பிறகு ஆல் இந்தியா ரேடியோவில் வேலை கிடைத்தமையால் அதிகம் நடிக்கவில்லை. விசித்திராவுக்கு இரு சகோதரிகளும், ஒரு சகோதரனும் உள்ளார்கள்.
விசித்திரா பத்தாவது படிக்கும் போது திரைதுறைக்கு வந்தமையால் படிப்பினை தொடர இயலவில்லை. பிறகு தபால் முறை படிப்பின் மூலமாக பி.ஏ.சைக்கலாஜி, எம்.எஸ்.சி சைக்கோ தெரபி கவுன்சலிங் ஆகிய படிப்புகளை முடித்துள்ளார்.
2001 இல் ஷாஜி என்பவரை விசித்திரா திருமணம் செய்து கொண்டார். இத்தம்பதிகளுக்கு மூன்று ஆண் குழந்தைகள் உள்ளன.
2011ல் இவரது தந்தை ஒரு கொள்ளை சம்பவத்தில் கொலை செய்யப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:தெலுங்குத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள்
அஞ்சான்
அஞ்சான் (Anjaan) 2014ம் ஆண்டு வெளிவந்த ஒரு அதிரடித் தமிழ்த் திரைப்படமாகும். இந்த திரைப்படத்தை லிங்குசாமி இயக்க, லிங்குசாமியின் திருப்பதி பிரதர்ஸ் நிறுவனம் தயாரித்துள்ளது. சூர்யா இரட்டை வேடத்தில் நடிக்க, இவருக்கு ஜோடியாக சமந்தா நடித்துள்ளார். இவர்களுடன் வித்யூத் ஜம்வால், சூரி, மனோஜ் பாஜ்பாய் நடித்துள்ளனர். இந்த திரைப்படத்துக்கு யுவன் சங்கர் ராஜா இசை அமைத்துள்ளார். இந்த திரைப்படம் ஆகஸ்ட் 15, 2014 வெளியிடப்பட்டது. இத் திரைப்படம் தெலுங்கு மொழியில் "சிகந்தர்" எனும் பெயரில் மொழி மாற்றம் செய்யப்பட்டுள்ளது.
கதை சுருக்கம்
தனது அண்ணன் ராசு (ராஜூ) வை தேடி கன்னியாகுமரியில் இருந்து கால் ஊனமுடைய கையில் குச்சி வைத்துள்ள கிருட்டிணன் (கிருஷ்ணா) மும்பை வருகிறார். அங்கு தனது அண்ணன் ராசு பாய் என்ற பெயரில் பெரிய தாதாவாக இருந்ததை அறிகிறார். ஆனால் ராசு பாய் இருக்குமிடம் தெரியாமல் அல்லாடுகிறார். ராசு பாயின் எதிரிகள் இவரையும் கொல்ல முயல்கின்றனர். இறுதியில் ராசு பாயிடம் வேலைபுரிந்த கரிம் பாயை சந்திக்கிறார். அவர் மூலம் ராசு பாயின் கடந்த காலத்தை அறிகிறார். ராசு பாயும் சந்துருவும் இணைபிரியா நண்பர்கள் என்றும் சந்துரு கொல்லப்பட்டு விட்டார் என்றும் தெரியவருகிறது. ஆனால் ராசு பாய் இருக்கிறாரா இல்லையா என்பது தெரியவில்லை. மும்பை காவல்துறை ஆணையர் மூலம் இவர்களுக்கு பலத்த நெருக்கடி ஏற்பட்டதால் அவரின் மகளை திருமண நாளுக்கு முந்தைய இரவு கடத்துகிறார் ராசு பாய். இறுதியில் ஆணையரின் மகளும் ராசுபாயும் காதலில் வீழ்கின்றனர். சந்துருவும் ராசுபாயும் அவர்களை விட பெரிய தாதாவான இம்ரன் பாயின் எதிர்ப்பை பெறுகின்றனர். சந்துரு எப்படி கொலை செய்யப்பட்டார், ராசு பாயுக்கு என்ன ஆனது? ஆணையர் மகளின் காதல் நிறைவேறியதா? கிருட்டிணன் இந்த முடிச்சுகளை எப்படி அவிழ்க்கிறார்? இம்ரன் பாயுக்கு என்ன ஆனது? என்பதை இயக்குநர் பல திருப்பங்களுடன் சொல்லியுள்ளார்.
இசை
இந்த திரைப்படத்துக்கு யுவன் சங்கர் ராஜா இசை அமைத்துள்ளார்.இசை உரிமையை சோனி மியூசிக் இந்தியா நிறுவனம் வாங்கியது. திட்டமிடப்பட்ட இசை வெளியீட்டு விழா இரத்து செய்யப்பட்டது. இதை அடுத்து சத்யம் சினிமாவில் ஊடக பிரமுகர்கள் மற்றும் தேர்ந்தெடுக்கப்பட்ட ரசிகர்கள் முன்னிலையில் "பேங் பேங் பேங்" மற்றும் "ஏக் தோ தீன்" பாடல் காட்சி திரையிடப்பட்டு இசை ஜூலை 23, சூர்யாவின் பிறந்த நாளன்று வெளியிடப்பட்டது.
வெளி இணைப்புகள்
பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சூர்யா நடித்துள்ள திரைப்படங்கள் பகுப்பு:பழிவாங்குதல் குறித்தான திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:சமந்தா நடித்த திரைப்படங்கள் பகுப்பு:சூரி நடித்த திரைப்படங்கள்
வேடுவ மொழி
வேடுவ மொழி இலங்கை உள்நாட்டு வேட மக்களால் பயன்படுத்தப்படும் மொழியாகும். எனினும் கரையோர வேடர்கள் மற்றும் அனுராதபுர வேடர்கள் போன்ற சமுகங்களும் இம்மொழியை அவர்களது மத மந்திரங்களிலும் வேட்டையின்போதும் நாடளாவியரீதியில் பயன்படுதுகின்றனர்.
1959ஆம் முறையான ஆய்வு ஒன்று மேற்கொள்ளபட்டபோது இம்மொழியானது தம்பனவில் உள்ள பழைய மொழிகளுக்கு மட்டுப்பபட்டதாக காணப்பட்டது. 1990இல் சுய அடையாளம் தேடும் வேடர்கள் சிலருக்கு சில வார்த்தைகள் மற்றும் வாக்கியங்களை மட்டுமே தெரிந்தபோதும் இம்மொழியை செவ்வனே கற்றவர்களும் இருந்தனர். ஆரம்பகாலத்தில் மொழியியலாளர்கள் வேடுவ மொழியானது சிங்களத்தின் பேச்சு  வழக்கு மொழியா அல்லது வேறு ஓர் மொழியா என்று ஐயப்பட்டனர். அவர்கள் பின்னரே அறிந்துகொண்டனர் வேட்டா மொழியானது கிரியோல் மொழியென்று. இம்மொழி பண்டைய சிங்கள மொழியிலிருந்து சில வார்த்தைகள் கடன் பெற்று இருந்தாலும் அதன் இலக்கணம் மாறுபடவில்லை.
வேடுவ மொழியின் தாய்மொழி அறியப்படவில்லை, எனினும் சிங்களத்தின் தாய்மொழி இந்திய-ஆரிய மொழிகள் மொழியாகும். ஒலியியல் ஆய்வு மூலம் இம்மொழி சிங்களத்தை விட அண்ண மெய் எழுத்துக்கள் 'சி' மற்றும் 'ஜெ' பயன் வேறுபடுகிறது. வேடுவ மொழியில் சொற்களின் வகையானது பெயர்ச்சொல், வினைச்சொல் மற்றும் உயர்திணை சொற்கள் பால் வித்தியாசத்தில் பயன்படுத்தப்பட்டன. இது சிங்களத்தை பல வடிவங்களில் குறைத்து எளிமையாக்கி உள்ளது (உதாரணமாக இடப் பெயர்ச்சொல்). மற்ற மொழிகளிலிருந்து சொற்றகளை கடன் எடுக்காமல் வேடுவ மொழியானது ஒரு குறிப்பிட்ட சொல் பங்கிலிருந்து வார்த்தைகளை உருவாக்குகிறது. வேடுவ மொழியானது சிங்களத்தில் பயன்படாமல் அழிவடைந்த சில 10ஆம் 12ஆம் நுற்றாண்டு சொற்களையும் பயன்படுத்துகிறது. வேடுவ மொழியானது சிங்களத்திலிருந்து பெறமுடியாத தனித்துவமான வார்த்தைகளையும் தன்னகத்தே உள்ளடகியுள்ளது. சிங்கள மொழியின் உருவாக்கத்தில் வேடுவ மொழி பெரும் பங்கு வகித்துள்ளது.
வரலாறு
கி.மு. 5 ஆம் நூற்றாண்டில் குடியேறிய பிராகிருதம் பேசும் மக்களுக்கு முன் இலங்கையில் பேசப்பட மொழி அறியப்படவில்லை. சிங்களத்தில் "'வேட்ட"' என்பதன் அர்த்தம் வேட்டையாடி உணவு முதலியவற்றை சேமிப்பதாகும். இலங்கையில் றோடிய மற்றும் கின்னறைய போன்ற வேட்டையாடும் மக்களும் இருந்தனர்.
வேடுவர்களை பற்றி முதலில் எழுதியவர் ரைக்லோப் வான் கொன்ச் (1663–1675), இவர் டச்சுக் கிழக்கிந்தியக் கம்பனியில் இலங்கையில் பணிப்பாளர் நாயகமாக பணிபுரிந்தர். அவர் வேடுவ மொழியானது தமிழ் மொழியிலும் பார்க்க சிங்கள மொழிக்கு நேருக்கமுடயதாக காணப்பட்டதாக கூறினர். 1681ஆம் ஆண்டு கண்டி ராஜ்யத்தில் கைதியாக இருந்த ராபர்ட் நொக்ஸ் என்ற ஆங்கிலேயர் வேடுவ மக்கள் சிங்கள மொழியையும் பயன்படுத்தினர் என்றார். 1686ஆம் ஆண்டு போர்த்துகீய துறவி பெர்னாண்டோ டி குயெரொஸ் வேடுவர்களை பற்றி எழுதிய தொகுப்பில் கூறியதாவது வேடுவ மொழி இலங்கையில் உள்ள வேறு மொழிகளில் இருந்து வேறுபட்டது. 1803ஆம் ஆண்டு ராபர்ட் பேர்சிவல் கூறியதாவது வேடுவ மக்கள் சிங்கள மக்களிடமும் தங்களுக்கு இடையில் சிங்களத்தை போன்ற ஒரு மொழியை பயன்படுத்தினர் என்று ஆகும்.எனினும் ஜான் டேவிஸ் 1831ஆம் ஆண்டு கூறியதாவது வேடுவர்கள் பேசிய மொழியில் உள்ள பெரும்பான்மையான சொற்களை  சிங்கள மக்கள். 1848ஆம் ஆண்டு சார்லஸ் ப்ரிதம் கூறியதாவது வேடுவ மக்கள் தங்களிடையில் வேட்டா மொழியை பாவித்தனர் என்றும் வெளி மக்களிடம் சிங்களம் போன்ற ஓர் மொழியை கதைத்தனர் என்றும் கூறினார்.
பிரித்தானிய இலங்கையில் சேவையாற்றிய ஆங்கில அரசு ஊழியர் ஹுக்ஹ் நேவிள்ளே என்பவரே வேடுவ மொழியை முதலில் ஆராய்வதற்கு முயற்சி எடுத்தார். அவர் 'தி டேபிரோபனியன்' என்ற சஞ்சிகையில் பண்டைய இலங்கையை பற்றி அணைத்து விடயங்களையும் எழுதினார சொற்பிறப்பியல் மூலம் அவர் யுகித்ததவது வேடுவ மொழியானது பண்டைய சிங்கள மொழியின் ஒரு பிரிவான 'ஹெல' என்றாகும். இன்னுமோர் ஆங்கில அரசு ஊழியரும் 'அன்சிஎன்ட் சிலோன் (1909)' இன் நூலாசிரியருமான ஹென்றி பார்கர் கூறியதாவது பெரும்பாலான சொற்களை வேடுவ மொழி சிங்களத்திலிருந்து கடன் பெற்றுள்ளது என்றாகும். எனினும் சில சொற்கள் வேடுவ மொழிக்கே தனித்துவம் வாய்ந்ததென்றும் கூறினார். வில்லெம் கெய்கர் 1935ஆம் ஆண்டு கூறியதாவது வேடுவ மொழி அழிவை நெருங்குவதாகவும் அம்மொழியை மேலும் ஆராயவேண்டும் என்றாகும். இதனை அறிந்த மன்னிக்கு வ. சுகதபால தே சில்வா என்ற மொழியியலாளர் 1959ஆம் ஆண்டு தனது PhD ஆய்வறிக்கையில் வேடுவ மொழியை பற்றி  விரிவான ஆய்வு ஒன்றை புத்தகமாக வெளியிட்டார். சமய அனுஷ்டானங்களின் போது சில மக்கள் வேடுவ மொழியை பயன்படுத்துவர். அனுராதபுரம் சார்ந்த வேடுவர்கள் சிங்கள் மொழியை பாவித்தாலும் சில மிருகங்களை குறிப்பதற்கு வேடுவ மொழியை பயன்படுத்துவர்.
வகைப்படுத்துதல்
ஆரம்ப மொழியியலாளர் மற்றும் பார்வையாளர்கள் இவ்விரு மொழியையும் ஒன்றென்றே கருதினர். வில்ஹெல்ம் கெஇகெர் வேடுவ மொழி சிங்கள மொழியின் ஒரு திரிவடைந்த ஒரு வடிவமாகும் என்றே கருதினார்.
வேடுவ மக்கள் தங்கள் மொழியை சிங்களத்திலிருந்து தனித்துவம் வாய்ந்ததாகவே கருதுகின்றனர்.
இலக்கணம்
சிங்கள மொழியில் ஒரு சொல்லின் எதிர் பதத்தை கூறுவதற்கு அச்சொல்லின் முன் மறுத்தல் சொற்பதத்தை சேர்ப்பார்கள், எனினும் வேடுவ மொழியில் ஒரு சொலின் முடிவில் இப்பதத்தை சேர்ப்பார்கள். சிங்கள மொழியில் இறந்தகாலம் மற்றும் இறக்காத காலம் என்றே இரு காலங்களுமே பயன்படுத்தபடுகின்றன எனினும் வேடுவ மொழியில் முக்காலங்கள் பயன்படுத்தபடுகின்றன. சிங்கள மொழியில் மறுபெயர்கள் வித்தியாசங்களை பிரதிபலிக்கிறது எனினும் வேடுவ மொழியில் அவ்வாறு இல்லை. வேடுவ மொழியில் பயன்படுத்தப்படும் சில இலக்கண ரீதியான சொற்பதங்கள் சிங்கள மொழிக்கு ஒப்பாக இருந்தாலும் அவை இரண்டும் வேறுபட்டவை. வேடுவ மொழி உயர்திணை மற்றும் அ∴றிணையில்  ஆண் பெண் வித்தியாசத்தை வெளிபடுத்துகிறது.
ஒலியியல் ஆய்வு
'சி' மற்றும் 'ஜ' போன்ற எழுத்துகள் வேடுவ மொழியில் அதிகம் பயன்படுத்தபடுகின்றன. சில ஒற்றுமைகள் :-
இம்மொழியில் போச்சா, கச்ச மற்றும் ராக்க  போன்ற விகுதிகளின் பிரயோகம் அ∴றிணையில் பெரிதும் காணலாம். இவ்விகுதிகள் சிங்கள மொழியிலிருந்து பெறபட்டவை.
பிசின மொழி மற்றும் ஜமைக்கன் இங்கிலீஷ் கிரியோலை ஒத்ததாக இந்த மொழி அமைந்தது.
சொல் அமைப்பு
வேடுவ மொழியில் உள்ள பெயர்ச்சொல் வகையானது விகுதியின் அடிப்படையில் இரு வகையாக பிரிக்கப்படும்.
உயர்திணை
தனிப்பட்ட பிரதிபெயர்களுக்கு பாவிக்கப்படும் விகுதியானது -அட்டொ, மற்ற உயிருள்ள பொருட்களுக்கு -லாட்டோ விகுதியும், பெயர்சொற்களுக்கு -போச்சா மற்றும் -ராக்க விகுதிகள் பயபடுதப்பட்டன.
இவ்விகுதிககள் ஒருமை மற்றும் பன்மைகளிலும் கதைக்கும் பொழுதும் எழுதும் பொழுதும் பயன்படுத்தப்படும்.
வேடுவ மொழிக்கே தனித்துவமாக காணப்பட்ட சில சொற்களுக்கு இவ்விகுதிகள் காணப்படவில்லை. உயிருள்ள பொருட்களுக்கு ஆன் பெண் வித்தியாசம் இருந்தது, சில உயிரற்ற பொருட்களுக்கும் இது இருந்தது.
எண்கள்
உயர்திணை மற்றும் அ∴றிணை என்பனவற்றுக்கு எண்ணும் முறைகள் வித்தியாசப்படும்.
அ∴றிணை
அ∴றிணைக்கு பாவிக்கும் விகுதிகலானது –ருகுல, –டண்ட, -போச்சா, -தன மற்றும்  -கேஜ்ச ஆகும். சிங்கள மொழியிலிருந்து கடன் பெற்ற சொற்களுக்கே விகுதிகள் பயன்படுகின்றன.
வேடுவ அ∴றிணைகளானது சிங்கள பெயரடைகளுக்கு  விகுதிகளை சேர்த்து பாவிக்கப்படும். 'கவிய' என்ற சிங்கள பெயர்சொளுக்கு உரிய பெயரடை 'கவி' ஆகும். எனினும் வேடுவ மொழியில் இதற்கான பெயர்சொல்லானது கவி-தன என்பதாகும்.
மறுபெயர்கள்
மறுபெயர்களுக்கு சில உதாரனங்களானது :- மீஅட்டொ  (நான்), தோபன் (நீ), ஏயப (அங்கே), கொய்ப (எங்கே?). சிங்கள மொழியில் மக்களின் தராதரத்திற்கு ஏற்ப அவர்களை ஐந்து வகையில் அழைப்பர், எனினும் வேடுவ மொழியில் (தோபன்) என்று ஒரேயொரு விதமாகவே அழைப்பர்.
அகராதி
வேடுவ மொழியில் பயன்படுத்தப்படும் பல சொற்கள் சிங்கலத்திலிருந்தோ தமிழிலிருந்தோ இந்து-ஆரிய மொழியிலிருந்தோ கடன்பெற்றவை.
உதாரணமாக :-
ஆப்பிரிக்க கானாங்கோழி
ஆப்பிரிக்க கானாங்கோழி (ஆங்கிலம்: African Crake) என்பது கானாங்கோழி குடும்பத்தில் ஒரு பறவை ஆகும். வறண்ட தெற்கு மற்றும் தென் மேற்கிலிருந்து தொலைவில் உள்ள துணை சகாரா ஆபிரிக்காவில் காணப்படுகிறது. இது பருவகாலங்களில் பொதுவாக மழைக்காடுகளை தவிர்த்து குறைந்த மழைவீச்சு கொண்ட பகுதிகளில் வசிக்கின்றன. இந்த கானாங்கோழியானது பூமத்திய ரேகை விட்டு நகர்ந்து விரைவில் மழை பொழிகின்ற இடங்களில் இனப்பெருக்கம் செய்ய போதுமான புல் வளம் வழங்கும் பகுதிக்கு புலம் பெயருகின்றது. அட்லாண்டிக் தீவுகள் அடையும் திரிபவர் பறவைகளின் ஒரு சில பதிவுகள் உள்ளன. இந்த இனங்கள் பல்வேறு வகையான புற்தரை மற்றும் விவசாய நிலங்களில், சில சமயங்களில் உயரமான பயிர்களை பயன்படுத்தி கூடுகளை அமைத்து கொள்கின்றன.
தோற்றம்
ஆபிரிக்க கானாங்கோழி பறவையின் மேற்பரப்பானது பழுப்பு மற்றும் நீல நிற சாம்பல் பரம்பலை கொண்டது. பக்கவாட்டு பகுதியையும் வயிற்றின் மீது கருப்பு மற்றும் வெள்ளை நிறம் கொண்டிருக்கும். இது ஒரு கட்டையான சிவப்பு அலகு, சிவந்த கண்கள், மற்றும் அலகிலிருந்து கண் வரை ஒரு வெள்ளை கோட்டை கொண்டிருக்கும். இது அதன் நெருங்கிய உறவுப் பறவையான கார்ன் கானாங்கோழி விட இது சிறியதாகும், இவ்வினங்கள் குறுகிய செட்டைகளையும் கண் பட்டையும் கொண்டிருக்கும். இது நாள் பொழுதில் சுறுசுறுப்பாக செயல்படும்.
முட்டை, குஞ்சுகள்
ஆபிரிக்க கானாங்கோழி பறவையின் ஆண் இனம் அச்சுறுத்தும் தோற்றத்தை கொண்டிருப்பதோடு தன் ஆதிக்க எல்லைக்காகப் போராடும். இதன் கூடு ஒரு புல் மேடு அல்லது சிறிய புதரின் கீழ் மேலோட்டமாக புல் இலைகளை கொண்டு கட்டப்பட்டதாகும். இதன் முட்டை இளஞ்சிவப்பு நிறத்தில் 3 முதல் 11 முட்டைகள் வரை இடும் சுமார் 14 நாட்கள் அடைகாக்கும். மற்றும் வளரும் குஞ்சுகளுக்கு நான்கு முதல் ஐந்து வாரங்களுக்கு பிறகு சிறகுகள் முளைக்க தொடங்கும். ஆபிரிக்க கானாங்கோழி ஒரு பரவலான உணவாக முதுகெலும்பில்லாத சில சிறிய தவளைகள் மீன்களையும், மற்றும் தாவர வகைகள் குறிப்பாக புல் விதைகளையும் உட்கொள்ளும். மேலும் இது பெரிய இரை தேடும் பறவைகள், பாம்புகள், அல்லது மனிதர்கள் உட்பட பாலூட்டிகள் மூலம் உணவாக உட்கொள்ளப்படுகிறது. மேலும் இவை எரியும் புல்வேளிகளால் அல்லது விவசாய நிலம், ஈர நில வடிகால் அல்லது நகரமயமாக்கலின் காரணமாக நிரந்தரமாக இடம் பெயர்ந்திருந்தாலும் இவை தீவாய்ப்புக் கவலை குறைந்த இனமாகக் கருதப்படுகிறது.
தகாட்சுடோ அணை
மேற்கோள்கள்
பகுப்பு:சப்பானில் உள்ள அணைகள்
உதயம் (நூல்)
உதயம் கி. வா. ஜகந்நாதன் தொகுத்த திருப்பள்ளியெழுச்சி பாடல்களின் தொகுப்பாகும். இந்நூலை அல்லயன்ஸ் கம்பெனி வெளியிட்டுள்ளது. இந்நூலில் பாரதா மாதா திருப்பள்ளியெழுச்சியை பாரதிப் பிரசுராலயத்தார் அளித்தமைக்கு முன்னுரையில் ஜெகந்நாதன் நன்றி தெரிவித்துள்ளார்.
உள்ளடக்கம்
பகுப்பு:நாட்டுடைமை நூல்கள் பகுப்பு:1947 தமிழ் நூல்கள் பகுப்பு:திருப்பள்ளியெழுச்சி பகுப்பு:கி. வா. ஜகந்நாதன் நூல்கள்
தும்மங்குறிச்சி மருதகாளியம்மன் கோயில்
தும்மங்குறிச்சி மருதகாளியம்மன் கோயில் தமிழ்நாட்டில் நாமக்கல் மாவட்டம், தும்மங்குறிச்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. பங்குனி சித்திரை மாதம் பொங்கல் 1 முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மலேரியாவின் வரலாறு
மலேரியாவின் வரலாறானது 20 ஆம் நூற்றாண்டு காலப்பகுதியில் ஆப்பிரிக்காவின் விலங்குகளின் மீது முதலில் அறியப்பட்டத்தில் இருந்து நீண்டு வந்துள்ளது. பரவலாகவுள்ள, மனிதனுக்கு மரணத்தை ஏற்படுத்தக்கூடிய நோயான மலேரியா உச்சக்கட்டமாக அன்டார்க்டிக்கா தவிர்ந்த அனைத்து கண்டங்களையும் தாக்கியது. மலேரியாவினை தடுப்பதற்கும் தகுந்த சிகிச்சை முறையை அறிந்துகொள்வதற்கும் அறிவியல் உலகமும் மருத்துவ உலகமும் பலநூறு ஆண்டுகளுக்கு பாடுபட்டன. இந்நோய்க்கு மூல காரணமாக இருக்கும் ஒட்டுண்ணியை கண்டுபிடித்ததில் இருந்து ஆராய்ச்சியாளர்களின் ஆராய்ச்சி மும்முரம் பெற்றது.
மனிதர்களின் நடத்தையும் வாழ்க்கை முறையும் இந்நோயின் பெருக்கத்தில் சிக்கலான காரணிகளாக அமைந்தது. எந்தவகையான மருத்துவ வசதிகளும் அற்ற கிராமப்புறங்களில் நோய் பரவியதால் துல்லியமான புள்ளி விபரங்கள் எதுவும் கிட்டாமல் போயின. இதன் விளைவாக, பல நோய் பற்றிய தகவல்கள் சேமிக்கப்படாமல் மறைந்து போயின. இதனால் நோய் பற்றிய மந்த நிலை தொடர்ந்தது.
நோய் பற்றிய தனித்துவமான சில தகவல்கள், கி.மு 2700 ஆம் ஆண்டு காலப்பகுதியில் சீனா வில் குறிக்கப்பட்ட தரவுகளில் இருந்து கிடைக்கப்பெற்றன.
பல ஆயிரம் ஆண்டுகளாக மலேரியா நோய்க்கு மூலிகை மருத்துவம் பயன்படுத்தப்பட்டு வந்தது. மலேரியாவிற்கான சிறப்பான சிகிச்சை முறை சின்கோன (en:Cinchona) எனப்படும், குவனைன் (Quinine) எனும் காய்ச்சலடக்கி வேதிப்பொருளை கொண்டிருக்கும் ஒருவித மூலிகைச் செடியின் பட்டையின் மூலம் பெற்றுக்கொள்ளப்பட்டது. இருபதாம் நூற்றாண்டின் தொடக்கத்தில் மலேரியா நோய்க்கு நுளம்புடன் இருந்த தொடர்பை கண்டறிந்ததன் மூலம், நுளம்பினை கட்டுப்படுத்த பரவலாக பாவிக்கப்படும் டி.டி.டீ(DDT) மற்றும் ஆர்டிமிஸினின் (Artemisinin) போன்ற வேதிப்பொருட்கள் சதுப்பு நிலங்களிலும், நீர் தேக்கங்களிலும் பயன்படுத்தப்பட்டன.
மலேரியா பற்றி ஆராய்ச்சி நடத்திய பல ஆராய்ச்சியாளர்கள் அவர்களின் ஆராய்ச்சிக்காக நோபல் பரிசினை பெற்றனர். இருந்தாலும் மலேரியா நோய் ஆண்டுக்கு 200 மில்லியன் மக்களை பீடித்ததுடன், ஆண்டுக்கு 600,000 இற்கும் மேற்பட்ட மக்கள் இறக்கவும் காரணமாக இருந்தது.
மலேரியா நோய் இரண்டாம் உலகப் போர் காலத்தில் தென் பசிபிக் நிலப்பகுதியில் அமெரிக்க படையினரால் எதிர்கொள்ளப்பட்ட மிகப்பெரும் சுகாதாரப் பிரச்சனையாக இருந்தது. சுமார் 500,000 வரையானவர்கள் நோயினால் பீடிக்கப்பட்டனர். ஜோசப் பற்றிக் பயர்ன் (Joseph Patrick Byrne) இன் கருத்துக்கு அமைய அறுபது ஆயிரம் வரையான படையினர் ஆப்ரிக்கா மற்றும் தென் பசிபிக் போரின் போது மலேரியா நோயினால் இறந்து போனார்கள்.
சீறிவரும் காளை
சீறிவரும் காளை (Seerivarum Kaalai) 2001 ராமராஜன் எழுதி இயக்கிய திரைப்படமாகும். இதில் சேது படப்புகழ் அபிதா நடித்துள்ளார். மனோரம்மா, மன்சூர் அலி கான், ஆனந்த் ராஜ்.
மேற்கோள்கள்
பகுப்பு:2001 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:செந்தில் நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:ராமராஜன் நடித்த திரைப்படங்கள் பகுப்பு:சிற்பி இசையமைத்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள்
மலேரியாவின் வரலாறு
ஆரம்பமும் முந்திய வரலாறும்
thumb|right|The mosquito and the fly in this [[பால்டிக் கடல் amber necklace are between 40 and 60 million years old.]]
மலேரியா கிருமிக்கான முதல் ஆதாரம், நுளம்பில், 30 மில்லியன் வருடங்கள் பழமையான Palaeogene எனும் காலப்பகுதியில் கண்டுபிட்டிக்கப்ப்ட்டது. மலேரியா நோய் மனிதன் மீது முதலில் ஆப்பிரிக்காவில் தோற்றம் பெற்றது, நுளம்பு, முதனி மூலமாக பரவியது. மனிதர்களுக்கு Plasmodium falciparum எனும் மலேரியா கிருமி மனிதக் குரங்குகளிடமிருந்து பரவியது. மலேரியா தொற்றை ஏற்படுத்தும் மற்றுமொரு கிருமியான P. vivax ஆபிரிக்கவில் உள்ள மனிதக்குரங்கு மற்றும் சிம்பன்சியால் உருவானது. மனிதர்களுக்குள் தொற்றிக்கொள்ள கூடிய மற்றுமொரு கிருமியான P. knowlesi ஆசியாவில் இருக்கும் Macaque குரங்குகளில் கண்டுபிடிக்கப்பட்டது.
10 000 வருடங்களுக்கு முன்பு மலேரியா நோயானது மனிதர்களின் வாழ்க்கையில் விவசாயம் ஆரம்பமாகிய புதுக்கற்காலப் புரட்சி காலத்தில் பாரிய தாக்கத்தை செலுத்த ஆரம்பித்தது. இரத்த மூலக்கூறுகளில் உருவாகும் நோய்கள் மலேரியா தொற்றுக்கு பெரும் சாதகத்தன்மையாக இருந்தது.
பண்டைய எகிப்துவில் மூலக்கூறுகள் தொடர்பான அறிமுகம் P.falciparum மலேரியா கிருமியினை தடுக்க உதவின. பண்டைய வரலாற்றாசிரியர் எரோடோட்டசு (Herodotus), எகிப்து பிரமிடு (கி.மு. சுமார் 2700 – 1700 ) நீர்மாணிப்பவர்களுக்கு மலேரியா தொற்று ஏற்படாது இருக்க அதிக அளவில் வெள்ளைப்பூண்டு வழங்கப்பட்டதாக எழுதியிருக்கிறார். கி.மு. 2613 – 2589 காலப்பகுதியில் அரசாண்ட எகிப்து நான்காவது வம்ச மன்னரான Sneferu நுளம்புகளில் இருந்து தன்னை பாதுகாக்க நுளம்பு வலையை பயன்படுத்தினார். கி.மு. சுமார் 800 ம் ஆண்டளவில் எகிப்துவில் மலேரியா நோய் இருந்ததற்கான அதாரம் டி. என். ஏ.(DNA) முறை மூலம் உறுதிப்படுத்தப்பட்டுள்ளது.
பண்டைய காலம்
left |thumb| 52 வகையான நோய்கள் பற்றி முதலில் சுட்டிக்காட்டப்பட்ட Qing-hao 青蒿, Mawangdui [[ஆன் அரசமரபு|ஆன்(Han) கல்லறைகளில் இருந்து பெறப்பட்ட பத்திரம்]]
கி.மு. 4ம் நூற்றாண்டளவில் மலேரியா நோய் பண்டைய கிரேக்கத்தில் பரவலாக அடையாளம் காணப்பட்டதுடன், பல நகர அரசுகளிலும் தாக்கத்தை செலுத்தியது. μίασμα என்ற சொற்பதம்(கிரேக்கம் இல் miasma): "கறை,துாய்மைக்கேடு", பண்டைய கிரேக்கத்தை சேர்ந்த இப்போக்கிரட்டீசு என்பவரால், கடுமையான சுகயீனத்தை ஏற்படுத்தும், தரையில் இருந்து காற்று மூலம் பரவலடையும், ஆபத்தான காரணிகளை குறிக்க பயன்படுத்தப்பட்டது. இப்போக்கிரட்டீசு(கி.மு. 460–370), "மருத்துவத்தின் தந்தை", தொடர்ச்சி அற்ற காய்ச்சலுக்கும், தட்பவெப்பநிலை மற்றும் சுற்றுச்சூழழுக்கும் இடையே தொடர்பை உண்டாக்கியதன் மூலம் காலத்திற்கு ஏற்ப காய்ச்சலை வேறுபிரித்து அறிந்தார்.
Huangdi Neijing(கி.மு. 300 – 200) எனப்படும் பண்டைய சீனா மருத்துவ பத்திரம், மீண்டும் மீண்டும் தொடரும், மண்ணீரல் விரிவடைதலுடன் தொடர்புடைய paroxysmal காய்ச்சல், தொற்றுநோய் நிகழ்வுப் போக்கு பற்றிய தகவல்களை கொண்டிருக்கிறது. கி.மு. 168ம் ஆண்டு காலப்பகுதியில், மூலிகை மருத்துவக் குறிப்பான Qing-hao(青蒿), சீனா வில் பெண்களுக்கு ஏற்படும் hemorrhoids எனும் நோய்க்கு சிகிச்சை அளிக்க கொண்டுவரப்பட்டது("52 வகையான வியாதிகளுக்கான குறிப்புகள்" Mawangdui கல்லறைகளில் இருந்து பெறப்பட்டது). Qing-hao, மீண்டும் மீண்டும் வரும் காய்ச்சலுக்கு அவசர நேர சிறந்த சிகிச்சை முறையாக, 4ம் நூற்றண்டு காலத்தில், சீனா வில், Ge Hong என்பவரால் முதன்மையானதாக பரிந்துரைக்கப்பட்டது.
ரோமன் காய்ச்சல்(Roman fever(Italian mal'aria)) என்பது, பல சகாப்தங்களாக ரோம் நகரினை பாரதூரமாக தாக்கிய, மலேரியா என்று அறியப்படுகிறது. 5ம் நூற்றாண்டு காலப்பகுதியில் ரோம் நகரை தாக்கிய தொற்று நோயாகிய ரோம் காய்ச்சல், ரோம் பேரரசின் விழ்ச்சிக்கு காரணமாக இருக்கலாம் என்று நம்பப்படுகிறது.
இடைக்காலம்
இடைக்காலப் பகுதியில் மலேரியா, வாந்திபேதி போன்ற நோய்களுக்கு சிகிச்சை முறையாக, மாந்திரீகம் மற்றும் ஜோதிடத்தை நாடியதுடன், அறுவைச்சிகிச்சை வைத்தியர்களும் கிராமப்புற வைத்தியர்களும் கடுமையான முலிகைகளை(Belladonna) நிவாரணியாக பயன்படுத்தினர்.
ஐரோப்பிய மறுமலர்ச்சி
மலேரியா(malaria) எனும் சொற்பதம் mal aria('bad air' இத்தாலிய மொழியில்) என்பதில் இருந்து மருவி வந்தது. இதற்கான காரணம், பண்டைய ரோமன் மக்கள் மலேரியாவானது பயங்கரமான வெப்பக் காற்றினால் வருவதாக நம்பினார்கள்.
பதினாராம் நூற்றாண்டு காலப்பகுதியில் கடலோர சமவெளியான தென் இத்தாலி யில் மலேரியா கடும் தாக்கத்தை ஏற்படுத்தியதால், சர்வதேசமுக்கியத்துவத்தை இழந்தது. ஏறக்குறைய அதே சமயத்தில், இங்கிலாந்து கடற்கரை சதுப்பு பிராந்தியத்தில், சதுப்பு காய்ச்சல்(மலேரியா) இனால், மரண விகிதம் இன்றைய sub-Saharan ஆப்ரிக்கா  வுடன் ஒப்பிடக்கூடிய வகையில் அமைந்திருந்தது. சிறு பனிக்கட்டிக் காலம் எனப்படும் குளிர் கால ஆரம்பத்தில் பிறந்த வில்லியம் சேக்சுபியர், நோயின் பயங்கரத்தை அறிந்திருந்ததுடன், அவருடைய நாடகங்களிலும் அதனை குறிப்புணர்த்தி உள்ளார்.
அமெரிக்காவில் நோயின் பரவல்
மாயன்(mayan) அல்லது அசெடேக்(aztec) "மருத்துவப் புத்தகம்" இல் மலேரியா பற்றிய தகவல்கள் எதுவும் குறிப்பிடப்பட்டிருக்கவில்லை. 16ம் நூற்றாண்டு காலப்பகுதியில் ஐரோப்பிய குடியேறிகளும் அவர்களுடைய மேற்கு ஆப்ரிக்கா அடிமைப் பணியாளர்களும், அமெரிக்காவிற்குள் மலேரியா வர காரணமாக இருந்தனர்.
பகுப்பு:மருத்துவம்
சுபுகாவா அணை
சுபுகாவா அணை (Sufugawa Dam) சப்பான் நாட்டின் சிமானே மாகாணத்தில் அமைந்துள்ளது. புவியீர்ப்பு வகை அணையாக 58 மீட்டர் உயரமும் 147 மீட்டர் நீளமும் கொண்டதாக சுபுகாவா அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 88.5 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 53 எக்டேர்களாகும். 10173 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1961 ஆம் ஆண்டு முடிக்கப்பட்டது.
காலநிலையும் மேம்பாடும்
காலநிலையும் மேம்பாடும்  (Climate and Development) என்பது காலநிலை மாற்றம், காலநிலை மாறுபாடு மற்றும் காலநிலை கொள்கை மற்றும் வளர்ச்சி தேவைகள், தாக்கங்கள், முன்னுரிமைகள் ஆகியவற்றில் எழும் சிக்கல்களை உள்ளடக்கிய சக மதிப்பாய்வு செய்யப்பட்ட இடைநிலை அறிவியல் ஆய்விதழாகும். இது 2009இல் நிறுவப்பட்டது. இந்த ஆய்விதழ் டெய்லர் மற்றும் பிரான்சிஸ் குழுமத்தினால் வெளியிடப்படுகிறது. இதன் தலைமை பதிப்பாசிரியர்கள் ஈ.லிசா எஃப். ஸ்கிப்பர் (சுற்றுச்சூழல் மாற்ற நிறுவனம்) மற்றும் ஜொனாதன் என்சர் (ஸ்டாக்ஹோம் சுற்றுச்சூழல் நிறுவனம்) (அக்டோபர் 2018 முதல்). நிலைய தலைமை தொகுப்பாசிரியர் ரிச்சர்ட் ஜே.டி. க்ளீன் (ஸ்டாக்ஹோம் சுற்றுச்சூழல் நிறுவனம்) ஆவார்.
சுருக்கம் மற்றும் அட்டவணைப்படுத்தல்
இதழில் வெளியிடப்படும் ஆய்வுக் கட்டுரைகளின் ஆய்வுச்சுருக்கங்கள் கீழ்க்கண்ட ஆய்வுச்சுருக்க தொகுப்பில் அட்டவணைப்படுத்தப்படுகிறது:
ஆய்விதழ் மேற்கோள் அறிக்கைகளின்படி, இந்த பத்திரிகையின் 2019ஆம் ஆண்டின் தாக்கக் காரணி 2.311ஐக் கொண்டுள்ளது.
மேற்கோள்கள்
பகுப்பு:ஆங்கில இதழ்கள் பகுப்பு:அறிவியல் ஆய்விதழ்கள்
வியட்நாமில் விளையாட்டுகள்
வியட்நாமில் விளையாட்டுகள் (Sports in Vietnam) குழுவிளையாட்டாகவும் தனியர் விளையாட்டாகவும் வேகமாக வளர்ந்து வருகிறது. வியட்நாமியர் தொடர்ந்து ஒலிம்பிக் விளையாட்டுப் போட்டிகளிலும் கலந்துகொண்டு வாகை சூடிவருகின்றனர்.
காற்பந்து
முதன்மைக்கட்டுரை:வியட்நாமில் காற்பந்து
ஆத்திரேலிய விதிக் காற்பந்து
மேலும் காண்க, ஆசியாவில் ஆத்திரேலிய விதிக் காற்பந்து
துடுப்பாட்டம்
முதன்மைக்கட்டுரை:வியட்நாமில் துடுப்பாட்டம்
இரகுபீ ஒன்றியம்
முதன்மைக்கட்டுரை: இரகுபீ ஒன்றியம்
இறகுப்பந்தாட்டம்
மேலும் காண்க, வியட்நாமில் திறந்தவெளி இறகுப்பந்தாட்டம்
வளைதடிப்பந்தாட்டம்
மேலும் காண்க, வியட்நாம் டேவிசுக் கோப்பைக் குழு மேலும் காண்க, வியட்நாம் கூட்டமைப்புக் கோப்பைக் குழு
ஓட்டப் பந்தயம்
மேலும் காண்க வியட்நாம் குதித்து ஓடல் விளையாட்டு
மற்போர்க் கலைகள்
காண்க, வியட்நாமிய மற்போர்க் கலைகள் எழுபது ஆண்டுகளுக்குப் பின்னர், பெரும்பாலான வியட்நாமிய மற்போர்ப் பள்ளிகள் வோ கோ திரூயன் உருவாக்கிய வோ துவாட் நடைமுறையைப் பின்பற்றுகின்றனர் :
வியட்நாமில் பலர் கீழ்வரும் வகை நடைமுறைகளைபயும் பயன்படுத்துகின்றனர்:
மற்ற வகைகளாவன:
வோவினம் (Vovinam), நாத்நாம் ஆகியவை வியட்நாமின் முதன்மை மற்போர்க் கலைகளாகும்.
மணக்குடையான் ஊராட்சி
மணக்குடையான் ஊராட்சி (Manakudaiyan Gram Panchayat), தமிழ்நாட்டின் அரியலூர் மாவட்டத்தில் உள்ள செந்துறை வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3290 ஆகும். இவர்களில் பெண்கள் 1676 பேரும் ஆண்கள் 1614 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
டையசிரிடின்கள்
டையசிரிடின்கள் (Diaziridines) என்பவை ஒரு மூன்று உறுப்பினர் வளையத்தில் இரண்டு நைட்ரசன் அணுக்கள் இடம்பெற்றுள்ள பல்லினவளையச் சேர்மங்களாகும். இவற்றை ஐதரசீன்களின் திரிபாக வகைப்படுத்த இயலும். வளைய திரிபின் காரணமாக நைட்ரசன் அணுக்கள் நிலையான எலக்ட்ரான் அமைப்பைக் கொண்டுள்ளன. இதனால் ஒருபக்க, மறுபக்க மாற்றியன்கள் தோன்றுகின்றன. இ. சிகிமிட்சால் உருவாக்கப்பட்ட தயாரிப்பு முறையில் வழக்கமாக டையசிரிடின்கள் தயாரிக்கப்படுகின்றன. இதற்காக ஒரு கார்பனைல் சேர்மம் அமோனியாவுடன் சேர்த்து சூடாக்கப்படுகிறது. அல்லது முதல்நிலை அலிபாட்டிக் அமீன் மற்றும் ஐதராக்சிலமீன்-ஓ-சல்போனிக் அமிலம் போன்ற அமினேற்ற முகவர்களை இலேசான கார நிபந்தனைகளில் வினைபுரியச் செய்து தயாரிக்கப்படுகிறது. இறுதி படிநிலையானது அமினால் மூலகூறிடை வளையமாதல் வினையை அடிப்படையாகக் கொண்டதாகும்.
மேற்கோள்கள்
பகுப்பு:நைதரசன் பல்லினவளையங்கள் பகுப்பு:பல்லின வளையச் சேர்மங்கள் பகுப்பு:மூன்று உறுப்பு வளையங்கள்
நந்திதா ஷா
நந்திதா ஷா (Nandita Shah) (பிறப்பு 1959) ஒரு இந்திய ஓமியோபதி மருத்துவரும் எழுத்தாளரும் ஆவார். இவர் 1981ஆம் ஆண்டில் மருத்துவராகப் பயிற்சி செய்யத் தொடங்கினார். 2005ஆம் ஆண்டில் "உடல் நலம் மற்றும் விலங்குகளுடனும் இயற்கையுடனும் மீண்டும் இணைவதற்கான சரணாலயம்" என்ற அரசு சார்பற்ற அமைப்பை நிறுவினார். இவருக்கு 2016இல் நாரி சக்தி விருது வழங்கப்பட்டது.
தொழில்
இவர், 2005ஆம் ஆண்டில் ஆரோக்கியமான உணவை ஊக்குவிப்பதற்காக "உடல் நலம் மற்றும் விலங்குகளுடனும் இயற்கையுடனும் மீண்டும் இணைவதற்கான சரணாலயம்" என்ற அரசு சாரா அமைப்பை நிறுவினார். சைவ உணவு உண்பதும் மூல உணவுகளை சாப்பிடுவதும் மனச்சோர்வு, நீரிழிவு நோய், உயர் இரத்த அழுத்தம், இதய நோய் போன்ற பிரச்சினைகளைத் தடுக்கலாம் என்று இவர் நம்புகிறார். 2020இல் இந்தியாவில் ஏற்பட்ட கொரானா வைரசுத் தொற்றுநோய்களின் போது, இவர் இணையத்தில் இலவசமாக சமையல் பட்டறைகளை வழங்கினார்
விருது
இந்தியக் குடியரசுத் தலைவர் பிரணப் முகர்ஜி தனது குடியரசுத் தலைவர் இல்லத்தில் வழங்கிய 2016இல் நாரி சக்தி விருது பெற்ற தமிழ்நாட்டைச் சேர்ந்த நான்கு பெண்களில் இவரும் ஒருவர். 21 நாட்களில் நீரிழிவு நோயை மாற்றியமைத்தல் என்ற புத்தகத்தையும் எழுதியுள்ளார். பாலில் உள்ள புரதங்களை உட்கொள்வது நீரிழிவு நோய்க்கு ஒரு காரணமாக இருக்கலாம் என்று இவர் நம்புகிறார். 2020ஆம் ஆண்டு நிலவரப்படி, இவர் ஆரோவில்லில் வசித்து வந்தார்.
மேற்கோள்கள்
பகுப்பு:வாழும் நபர்கள் பகுப்பு:1959 பிறப்புகள் பகுப்பு:நாரி சக்தி விருது பெற்றவர்கள் பகுப்பு:தமிழ்நாட்டினர்
சிராசுனா அணை
சிராசுனா அணை (Shirasuna Dam) சப்பான் நாட்டின் குன்மா மாகாணத்தின் அமைந்துள்ளது. புவியீர்ப்பு வகை அணையாக 26.8 மீட்டர் உயரமும் 37.7 மீட்டர் நீளமும் கொண்டதாக சிராசுனா அணை கட்டப்பட்டுள்ளது. முக்கியமாக மின் உற்பத்தி பயன்பாட்டுக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 127.3 சதுர கிலோ மீட்டர்களாகும். அணை நிரம்பியிருக்கும் போது இதன் பரப்பளவு சுமார் 7 எக்டேர்களாகும். 630 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1935 ஆம் ஆண்டு தொடங்கப்பட்டு 1940 ஆம் ஆண்டு நிறைவடைந்தது.
மேற்கோள்கள்
பகுப்பு:சப்பானில் உள்ள அணைகள்
ஈசன் (திரைப்படம்)
ஈசன் (Essan). 2010 இல் வெளிவந்தத் தமிழ்த் திரைப்படமாகும். இயக்குனர் எம். சசிகுமார் தன்னுடைய முதல் படமான சுப்ரமணியபுரம். படத்தின் வெற்றிற்குப் பிறகு இரண்டாவது படமாக அவரே இதை தயாரித்து இயக்கியுள்ளார். இப்படத்தில் சமுத்திரக்கனி, வைபவ், தயாரிப்பாளர் ஏ. எல். அழகப்பன், அபினயா, அபர்ணா பாஜ்பாயி ஆகியோர் முக்கிய கதாபாத்திரங்களிலும், பல புதுமுகங்களும் நடித்துள்ளனர். ஈசன் என்ற பெயருக்கு முன்னர் இப்படத்திற்கு நகரம் அல்லது ஆகச்சிறந்தவன் என்ற பெயர் வைக்க திட்டமிடப்பட்டது. இது 2010 டிசம்பர் மாதம் 17 ந்தேதி வெளிவந்தது.
கதைச்சுருக்கம்
ஒரு விடுதியில் ஆண்கள் மற்றும் பெண்கள் அனைவரும் மகிழ்ச்சியான நடனத்தில் ஈடுபட்டுள்ளனர், அங்கே செழியனால் (வைபவ் ரெட்டி) நடந்த சண்டையில் ஒரு பெண்ணின் மரணம் சம்பவிக்கிறது. செழியனின் (வைபவ் ரெட்டி) செல்வாக்கின் காரணமாக, அப்பகுதியின் காவல்துறை உதவி ஆணையர் சங்கைய்யா (சமுத்திரகனி), இவ்வழக்கினை திரும்பப் பெற தள்ளப்படுகிறார். செழியன் மற்றும் அவனது நண்பர்கள் பல கொலைகள் செய்தாலும் ஊழல் அரசியல்வாதியான செழியனின் அவனது தந்தை தெய்வக நாயகம் தனது பதவியை பயன்படுத்தி அவர்களை பிணையில் எடுத்து விடுவார்.
செழியன் கர்நாடகவைச் சேர்ந்த தொழிலதிபரின் மகள் ரேஷ்மா (அபர்ணா பாஜ்பாயி) என்ற பெண்ணின் மீது காதல் கொள்கிறான். இவர்களின் திருமணத்திற்கு இரு வீட்டாரும் ஒப்புக் கொள்வதற்கு முன்னர் சில அரசியல் நாடகங்கள் நடைபெறுகின்றன. இந்த அரசியல் நாடகத்தில் சங்கைய்யா தான் பயன்படுத்தப்பட்டதை அறிந்து கோபமடைகிறார், ஆனாலும் அவருடைய மேல் அலுவலரால் தடுக்கப்படுகிறார். இந்நிலையில் செழியன் மர்மமான முறையில் கடத்தப்படுகிறார். இது குறித்து அதிகாரப் பூர்வமற்ற விசாரணையை சங்கைய்யா தொடங்க, அதன் முடிவில் பதினோராம் வகுப்பு படிக்கும் ஈசன் என்ற மாணவன் இதில் ஈடுபட்டிருப்பதை கண்டறிகிறார்.
ஈசனின் தந்தை அவர்களுடைய சொந்த கிராமத்தில் அரசாங்க ஊழியராக இருக்கிறார், அவனுக்கு பள்ளியில் படிக்கும் பூரணி என்ற வாய் பேச முடியாத சகோதரி (அபிநயா) இருக்கிறாள். பூரணி தனது படிப்பு முடிந்ததும், மேற்படிப்பினைத் தொடர சென்னை செல்கிறாள். பூரணியின் வகுப்பு தோழிகள் அனைவரும் பணக்காரர்களாகவும், மதுவிற்கு அடிமையானவரகளாகவும் இருக்கிறார்கள். அவள் தனது வகுப்பு தோழிகளால் ஒரு விருந்திற்கு அழைத்துச் செல்லப்படுகிறாள், அங்கே செழியன் மற்றும் அவரது நண்பர் வினோத் ஆகியோரால் பாலியல் பலாத்காரம் செய்யப்படுகிறாள். ஈசன் குடும்பத்தினரால் இச்சம்பவத்தை சமாளிக்க இயலாமல், அனைவரும் விஷம் குடித்து தற்கொலை செய்து கொள்ள முடிவெடுக்கிறார்கள். விஷம் கலந்த காபியை சிறிய அளவில் பருகியதால் ஈசன் உயிர் பிழைக்கிறான்.
பூரணியின் தோழி சியாமளா அவனைச் சந்தித்து என்ன நடந்தது என்பதை வெளிப்படுத்துகிறாள். அவன் சகோதரியின் மேல் கொண்ட பாசம் காரணமாக, குற்றவாளிகளை பழிவாங்க தீர்மானிக்கிறான். கணினி தொழில்நுட்பத்தின் உதவியுடன் ஆன்லைன் மூலம் மருந்தினை மாற்றி வினோத் மருத்துவ விபத்தில் இறந்தவிட்டதாக சித்தரித்து கொல்லப்படுகிறான். மேலும் செழியனை கடத்திச் சென்று தாக்குகிறான் என விசாரணையின் மூலம் ஈசனின் கதை சங்கையாவிற்கு தெரியவருகிறது. அங்கே வந்த தெய்வ நாயகமும் அவரது உதவியாளரும் செழியனின் இறந்த உடலை காண்கின்றனர். அவர்கள் சங்கைய்யாவை தாக்கி, ஈசனை நெருப்பில் தள்ளிவிட முயல்கின்றனர். சங்கைய்யா, அவர்களை துப்பாக்கியால் சுட்டு ஈசனை காப்பாற்றுகிறார். இறுதியாக ஈசன் சீர்திருத்த மையத்தில் அனுமதிக்கப்படுகிறார். சங்கையா ஈசனின் குடும்பத்தாரை சந்திக்கிறார்.
தயாரிப்பு
நடிகர் விக்ரம் 2009 ல் தனது சொந்தத் தயாரிப்பில் இப்படத்தை ஆரம்பித்தார். 90 சதவீத படப்பிடிப்பு முடிவடைவதற்கு முன்னர் படத்தின் செலவுகள் அதிகரித்ததால், இதிலிருந்து விலகிக் கொண்டார். பின்னர், இறுதியில் அவரிடமிருந்து வாங்கி இயக்குனர் சசிகுமார் படத்தை முடித்து வெளியிட்டார்.
ஒலிப்பதிவு
ஈசன் படத்தின் இசைத் தொகுப்பானது சுப்பிரமணியபுரம் படத்திற்காக எம். சசிகுமார் உடன் பணியாற்றிய ஜேம்ஸ் வசந்தன் என்பவரால் இசையமைக்கப்பட்டது. பாடல் வெளியீட்டு விழா 2010 நவம்பர் 19 அன்று, சென்னையில் சத்யம் சினிமாஸில் நடைபெற்றது. இந்தியத் திரைப்பட பிரபலங்களான கே. பாலச்சந்தர், பாலா மற்றும் அமீர் சுல்தான் மலையாள இயக்குனர் ரஞ்சித், தெலுங்கு இயக்குனர் திரிவிக்ரம் ஸ்ரீனிவாஸ் மற்றும் கன்னட இயக்குனர் யோகராஜ் பட் போன்றோர் அவ்விழாவில் பங்கேற்றனர்.
வெளிப்புற இணைப்புகள்
பகுப்பு:2010 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
குமிலியம் ஊராட்சி
குமிழியம் ஊராட்சி (Kumiliyam Gram Panchayat), தமிழ்நாட்டின் அரியலூர் மாவட்டத்தில் உள்ள செந்துறை வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1834 ஆகும். இவர்களில் பெண்கள் 965 பேரும் ஆண்கள் 869 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
கிச்சிமா அணை
கிச்சிமா அணை (Kijima Dam) சப்பான் நாட்டின் சிமானே மாகாணத்தில் அமைந்துள்ள ஒரு புவியீர்ப்பு வகை அணையாகும்.63 மீட்டர் உயரமும் 250.9 மீட்டர் நீளமும் கொண்டதாக அணை கட்டப்பட்டுள்ளது. மின் உற்பத்தி பயன்பாட்டுக்காக கிச்சிமா அணை பயன்படுகிறது. அணையின் நீர்ப்பிடிப்பு பகுதி 140.2 சதுர கிலோமீட்டர் ஆகும். அணை நிரம்பினால் இதன் பரப்பளவு சுமார் 160 எக்டேர் பரப்பளவைக் கொண்டுள்ளது. 23470 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1956 ஆம் ஆண்டு நிறைவடைந்தது.
மேற்கோள்கள்
பகுப்பு:சப்பானில் உள்ள அணைகள்
தளிகை மாரியம்மன் கோயில்
தளிகை மாரியம்மன் கோயில் தமிழ்நாட்டில் நாமக்கல் மாவட்டம், தளிகை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், விநாயகர், தங்காயி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மற்றும் சி`த்திரை மாதம் கடைசி மூன்று நாட்கள். பொங்கல் வைத்தல், மஞ்சல் நீராடல், மாவிளக்கு எடுத்தல் முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கவாச்சி போசாய் அணை
கவாச்சி போசாய் அணை (Kawachi Bosai Dam) சப்பான் நாட்டின் சாகா மாகாணத்தில் அமைந்துள்ளது. இது மண் மற்றும் மண்சார் பொருள்களைக் கொண்டு கட்டப்பட்ட வகையில் கட்டப்பட்ட ஒரு வகை அணையாகும். 35 மீட்டர் உயரமும் 153 மீட்டர் நீளமும் கொண்டதாக அணை கட்டப்பட்டுள்ளது. மின் உற்பத்தியை நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 4.5 சதுரகிலோ மீட்டர் ஆகும். அணை நிரம்பினால் இதன் பரப்பளவு சுமார் 12 எக்டேர் பரப்பளவைக் கொண்டுள்ளது. 1195 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் தொடங்கப்பட்டு 1971 ஆம் ஆண்டு நிறைவடைந்தது.
மேற்கோள்கள்
பகுப்பு:சப்பானில் உள்ள அணைகள்
பிஎஸ்ஓ ஜே318.5-22
பிஎஸ்ஓ ஜே318.5-22(PSO J318.5-22) என்பது ஒரு உறுதி செய்யப்பட்ட புறக்கோள் ஆகும் .இது எந்த விண்மீனையும் சுற்றி வரவில்லை.இந்தக் கோள் புவியிலிருந்து 80 ஒளியாண்டுகள் தொலைவில் உள்ளது. இது பீட்டா பிக்டோரிச் நகரும் குழுப் பகுதியில் அமைந்துள்ளது, இது 2013ல் பான்-எச்டிஎஆர்ஆர் PS1 தொலைநோக்கி மூலம் புகைப்படம் எடுக்கப்பட்டது. இந்தக் கோள் 12 மில்லியன் ஆண்டுகளுக்கு முன் தோன்றியிருக்க வேண்டும் எனக் கணிக்கப்பட்டுள்ளது. பீட்டா பிக்டோரிச் நகரும் குழுவும் இதே வயது உடையது ஆகும்.
ஹவாய் பல்கலைக்கழக வானியல் பிரிவு தலைவர் டாக்டர்.மைக்கேல் லியூ கூறுகையில்,விண்வெளியில் இது போன்று விண்மீன்களின்றித் தனித்த கோள் எதையும் இதுவரை நாங்கள் கண்டதில்லை எனவும் இதன் பண்புகள் ஒரு புதிய கோளின் பண்புகளை போன்று அமைந்துள்ளதாகவும் அவர் கூறுகிறார். இது போன்ற தனித்திருக்கும் நிலைமையை விளக்க தற்போதைய கோட்பாடுகளின் படி, இவை வலிமையான கோள்களினால் அதன் குடும்பத்திலிருந்து விலக்கப்பட்டிருக்கலாம் அல்லது இவை வேறு வழிகளில் உருவாகி இருக்கலாம் என கருதப்படுகிறது.
மேற்கோள்கள்
பகுப்பு:புறக்கோள்கள் பகுப்பு:கோள்கள்
குழுமூர் ஊராட்சி
குழுமூர் ஊராட்சி (Kulumur Gram Panchayat), தமிழ்நாட்டின் அரியலூர் மாவட்டத்தில் உள்ள செந்துறை வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4748 ஆகும். இவர்களில் பெண்கள் 2296 பேரும் ஆண்கள் 2452 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:அரியலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டிரையெத்தில் போரேட்டு
டிரையெத்தில் போரேட்டு (Triethyl borate) என்பது B(C2H5O)3. என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். போரான் டிரையீத்தாக்சைடு அல்லது போரிக் அமிலம் அல்லது மூவெத்தில் போரேட்டு என்ற பெயர்களாலும் இச்சேர்மம் அழைக்கப்படுகிறது. நிறமற்ற இச்சேர்மம் எளிதில் தீப்பற்றக் கூடியதாகும். போரிக் அமிலம் மற்றும் எத்தனாலின் எசுத்தர் என்று டிரையெத்தில் போரேட்டு வகைப்படுத்தப்படுகிறது. −85 ° செல்சியசு வெப்பநிலையில் உருகும் இச்சேர்மம் 118 ° செல்சியசு வெப்பநிலையில் கொதிக்கிறது. 11° செல்சியசு வெப்பநிலையில் தீப்பற்றி எரிகிறது. மேலும் இதுவொரு பலவீனமான லூயிசு அமிலமாகும். கட்மான்– பெக்கட் முறையில் லூயிசு அமிலத்தன்மை ஏற்பு எண் 17 என கணக்கிடப்பட்டுள்ளது .. டிரையெத்தில் போரேட்டு பச்சை நிற சுவாலையுடன் தீப்பற்றி எரிகிறது. எத்தனாலில் உள்ள இதன் கரைசல்கள் வானவேடிக்கை தொழிலில் சிறப்பு விளைவுகளை உண்டாக்க பயன்படுத்தப்படுகிறது.
ஓர் அமில வினையூக்கியின் முன்னிலையில் போரிக் அமிலமும் எத்தனாலும் வினைபுரிவதால் டிரையெத்தில் போரேட்டு உருவாகிறது. கீழ்கண்ட வேதிச்சமநிலை வினையின் வழியாக இச்சேர்மத்தின் உருவாக்கம் நிகழ்கிறது,
முன்னோக்கிச் செல்லும் வினை விகிதத்தை அதிகரிக்கும் பொருட்டு, வினையில் உருவாக்கப்பட்ட நீர் வினை ஊடகத்திலிருந்து நீக்கப்படுகிறது. கொதிநிலை மாறா வடிகட்டல் முறை அல்லது பரப்புக்கவர்ச்சி ஈர்ப்பு முறை இதற்காகப் பயன்படுத்தப்படுகிறது. செயற்கை மெழுகு, பிசின், வண்ணங்கள், பளபளப்பான மேற்பூச்சுகள் தயாரிப்பில் கரைப்பானாக அல்லது வினையூக்கியாக இது பயன்படுத்தப்படுகிறது. சில தீத்தடுப்புப் பொருட்கள் மற்றும் பற்றவைக்கும் இளகிகளில் இது ஒரு பகுதிப்பொருளாக உள்ளது.
புற இணைப்புகள்
பகுப்பு:எத்தில் எசுத்தர்கள் பகுப்பு:போரேட்டு எசுத்தர்கள் பகுப்பு:கரைப்பான்கள்
கசேகாவா அணை
கசகாவா அணை (Kasegawa Dam) சப்பான் நாட்டின் நீகாட்டா மாகாணத்தில் அமைந்துள்ளது. இது கற்காரை புவியீர்ப்பு வகையில் கட்டப்பட்ட ஓர் அணையாகும். 20.5 மீட்டர் உயரமும் 98.8 மீ நீளமும் கொண்டதாக அணை கட்டப்பட்டுள்ளது. நீர்ப்பாசனம், நீர் பகிர்வு, மின் உற்பத்தி ஆகியவற்றை நோக்கமாகக் கொண்டு அணை பயன்படுத்தப்படுகிறது. அணையின் நீர்ப்பிடிப்பு பகுதி 112 சதுரகிலோ மீட்டர் ஆகும். அணை நிரம்பினால் இதன் பரப்பளவு சுமார் ஒரு எக்டேர் பரப்பளவைக் கொண்டுள்ளது. 104 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1957 ஆம் ஆண்டு தொடங்கப்பட்டு 1958 ஆம் ஆண்டு நிறைவடைந்தது.
மேற்கோள்கள்
பகுப்பு:சப்பானில் உள்ள அணைகள்
வடகரையாத்தூர் மாரியம்மன் காளியம்மன் கோயில்
வடகரையாத்தூர் மாரியம்மன் காளியம்மன் கோயில் தமிழ்நாட்டில் நாமக்கல் மாவட்டம், வடகரையாத்தூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன், காளியம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது. பங்குனி, சித்திரை மாதம் பொங்கல் 1 முக்கிய திருவிழாவாக நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பாகிஸ்தான் உச்ச நீதிமன்றம்
பாகிஸ்தான் உச்ச நீதிமன்றம் இஸ்லாமபாத் ல் உள்ளது.
வரலாறு
1861 இல் ஆங்கிலேய அரசு ஒன்றினைந்த இந்தியாவில் பல்வேறு உயர்நீதிமன்றங்களை உருவாக்கியது.சென்னை, லாகூர், கல்கத்தா பம்பாய் போன்ற மாகாணங்களில் உருவாக்கியது. 1935 ஆம் ஆண்டில் இந்திய அரசின் சட்டம் அமல்படுத்தப்படும் வரை, பெடரல் நீதிமன்றம் உருவாக்கப்பட்டது, இந்த புதிய உயர் நீதிமன்றங்கள் அனைத்து வழக்குகளுக்கும் மிக உயர்ந்த நீதிமன்றங்கள் விசாரிக்க அனுமதி வழங்கியது. 1947இல் பாகிஸ்தான் விடுதலை அடைந்த பிறகு பெடரல் நீதிமன்றம் இரண்டாக பிரிக்கப்பட்டு இந்திய உச்சநீதிமன்றம், பாகிஸ்தான் உச்ச நீதிமன்றம் என செயல்படத் தொடங்கியது. ஆங்கிலேயச் சட்டம், கலாச்சாரம் மற்றும் பாரம்பரியம் நீதிபதியின் ஒரு ஒருங்கிணைந்த பகுதியாக தொடர்ந்து போது, பாகிஸ்தான் உச்ச நீதிமன்றம் சிறப்பம்சம் 1956 மார்ச் 23 அன்று பாகிஸ்தான் அரசியலமைப்பின் மூலம் வெளியிடப்பட்டது. பாகிஸ்தானின் அரசியலமைப்பின் ஒப்புதல் பெறப்பட்டு 1956 ல் உச்ச நீதிமன்றத்தை மீண்டும் நிறுவியது, "பெடரல் நீதிமன்றம்" என்ற பெயருக்கு பதிலாக " உச்ச நீதிமன்றம்" என்று பெயரை மாற்றியது, இஸ்லாமபாத்தில் கட்டிடம் கட்டும் வரை  லாகூர் உயர்நீதிமன்றத்தில்  இயங்கி வந்தது. தற்போது இஸ்லாமபாத்தில் உள்ள நிரந்தர கட்டிடத்தில் இயங்கி வருகிறது.
நீதிமன்றத்தின் அரசியலமைப்பு
இந்த நீதிமன்றம் இந்திய அரசியலமைப்பு சட்டத்தின் படி 1947இல் உருவாக்கப்பட்டு பின் 1956இல் மறு கட்டமைக்கப்பட்டது. பின் 1973 இல் பாகிச்தான் அரசியலமைப்பு படி மீண்டும் வடிவமைக்கப்பட்டது. பகுதி 8இன் படி தற்போது பாகிச்தான் மக்களுக்குக்காக செயல்படுகிறது.